En middelsstor (9-14 millimeter), avlang, mursteinsrød og svart trebukk. Antennene er tynne og nesten så lange som kroppen. Hodet er svart, rundet med litt utstående fasettøyne. Pronotum er timeglassformet, svart med en rød tverrstripe omtrent i midten, med en skarp, trekantet tann litt bak midten av hver sidekant. Dekkvingene er jevnbrede, røde med en svart flekk ved roten. Beina er middels lange med slanke lår.